《张员外光弼先生奉杨公之命函香浦陀洛伽山瑞相示现使节今还辄成长律四章少寓饯忱 其二》
元代·乃贤

天上张公玉雪妍，竞传官府有神仙。功名早建平南策，诗句今随过海船。

夜汲澄潭瓶贮月，晓登磐石佩凌烟。知君喜得祯祥兆，一目高悬古树边。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。